# 99942 אפופיס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

99942 אפופיס (Apophis) הוא אסטרואיד ממשפחת העצמים קרובי הארץ בעל קוטר של כ-250 מטרים ומסה של כ-50 מיליון טונות, הנע לכוון כדור הארץ במהירות של 40,000 קמ"ש ונמצא במסלול התנגשות או מעבר קרוב מאוד לכדור הארץ, ב-13 באפריל 2029. הוא התגלה ב-19 ביוני 2004 והמעקב העיקרי אחריו מתבצע במצפה הרדיו טלסקופ הגדול בעולם, מצפה ארסיבו במקסיקו.

אסטרואיד כזה הפוגע בכדור הארץ, עלול ליצור פיצוץ שווה ערך לפיצוץ תרמו-גרעיני בעוצמה של 1,300 מגהטון TNT, או 65,000 פצצות הירושימה. אם יפגע ביבשה, הוא יכול למחוק מדינה קטנה. פגיעה בים תחולל גלי צונמי בגבה של 250 מטרים.

כרגע יש סבירות של 99.7% שהאסטרואיד יחלוף במרחק של כ-30,000 ק"מ מכדור הארץ. ואולם הטווח הזעום וקרבת הארוע מחייבים את מקבלי ההחלטות להתחיל להתכונן להתמודד עם אסטרואיד יום הדין משום שסטיה קלה עלולה להנחית אותו על כדור הארץ. ההערכה היא כי רק בשנת 2026 אפופיס יהיה בטווח כזה שניתן לטפל בו. ואולם לסוכנויות החלל השונות, ובראשן נאס"א ידרשו כ-12 שנים כדי לבנות חללית שתגיע לאפופיס ותבצע את הפעולה הנדרשת.

ישנן כמה חלופות איך לגרום לאפופיס לא להתנגש בכדור הארץ:

- להתנגש בו. להתנגש בו עם חללית במשקל טון. אנרגיה קינטית של טון אחד במהירות של 8,000 קמ"ש, תשנה את מהירותו ב-0.00016 קמ"ש. תוך 3 שנים הוא יסחף ממסלולו כמה קילומטרים. יש לנאס"א יכולת לבצע תמרון זה. ב-2006 התנגש גשוש בכוכב שביט. החשש הוא שאפופיס יתבקע לכמה שברים. התנגשות לא במרכז תגרום לסבוב במקום הסחפות האסטרואיד.

- לדחוף אותו. לחבר אליו רקטת הנעה יונית, מבוססת אנרגיה סולרית או גרעינית. הפעלתה במשך כמה שבועות תגרום לאפופיס להאיץ למהירות הרצויה. טכנולוגיה זו כבר נוסתה ע"י נאס"א ב-1998. ואולם הנחתת רקטה כזו ועיגונה לפני האסטרואיד היא משימה מסובכת.

- לגרור אותו. חללית במשקל טון תרחף מעל האסטרואיד בגבה 250 מטרים. כח המשיכה ההדדי ימשוך לאט לאט את האסטרואיד ממסלולו. גרירה תמנע בעיית סחרור והפעילות ניתנת לשליטה, אך הרחוף מעל האסטרואיד אינו יציב וידרש דלק רב ליצב את החללית.

- לפוצץ אותו. פצצה תרמו-גרעינית שתוצב בחור שנקדח באסטרואיד תפוצץ אותו לאלפי אסטרואידים קטנים ותמנע את הסכנה. ואולם טכנולוגית קדיחה בחלל עדיין אינה קיימת ולא בטוח שאלפי אסטרואידים קטנים ורדיואקטיביים זה לא פחות מסוכן. אפשרות אחרת היא לפוצץ פצצה גרעינית מעל פני השטח. הפצוץ יגרום לאפופיס לנוע לכוון אחר. הבעיה היא שכרגע, עפ"י חוק בינלאומי, אסור לפוצץ מתקנים גרעיניים בחלל.

בנאס“א חושבים לשגר חללית מאויישת לאסטרואיד. לדעתם, תכנון טיסה מאויישת לאסטרואיד יגרור שיגור חלליות רובוטיות כהכנה למבצע זה, ובכך יאיץ את מחקר האסטרואידים.

מצב דומה תואר בסרט האימה של הוליווד ארמגדון בככובו של ברוס וויליס. בסרט הנחיתו צוות מאויש על אסטרואיד הנע במהירות 50 אלף קמ“ש, ופוצצו אותו לשני חלקים שעקפו את כדור הארץ.

## [עריכה] ראו גם

- חגורת האסטרואידים
- רשימת אסטרואידים

## [עריכה] קישורים חיצוניים

- ארמגדון, במסד־הנתונים הקולנועיים IMDb (אנגלית)

מערכת השמש

גופים: השמש - כוכב חמה - נוגה - כדור הארץ - מאדים - (קרס) - צדק - שבתאי - אורנוס - נפטון - (פלוטו) - (אריס) סוגי גופים: כוכב - כוכב לכת - כוכב לכת ננסי - גופים קטנים (מטאורואיד - אסטרואיד - ירח - קנטאור [1] - גוף טרנס-נפטוני - שביט) מבנה: כוכבי לכת פנימיים - חגורת האסטרואידים - כוכבי לכת חיצונים - חגורת קויפר - הדיסק המפוזר - עננת אורט

מקור: http://he.wikipedia.org../../../9/9/9/99942_%D7%90%D7%A4%D7%95%D7%A4%D7%99%D7%A1.html

קטגוריות: אסטרואידים | אסטרונומיה | אסונות טבע

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English